*Projekts*

Jelgavas novada dome

**LĒMUMS**

Jelgavā

2024.gada . \_aprīlis Nr.\_

**Par grozījumiem 2023.gada 26.jūlija iekšējos noteikumos** “**Jelgavas novada pašvaldības Budžeta sagatavošanas un izpildes organizēšanas** **kārtība”**

Pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2.punktu, 73.panta pirmās daļas 4.punktu, Likuma par budžetu un finanšu vadību 6.panta 2.daļu, likuma “Par pašvaldību budžetiem” 16.panta otro daļu, saistošo noteikumu Nr. 4 “Grozījumi Jelgavas novada pašvaldības 2023.gada 5. jūnija saistošajos noteikumos Nr.10 “Jelgavas novada pašvaldības nolikums”” 22.punktu, Jelgavas novada dome **nolemj:**

1. Izdarīt Jelgavas novada pašvaldības 2023.gada 26.jūlija iekšējos noteikumos “Jelgavas novada pašvaldības Budžeta sagatavošanas un izpildes organizēšanas kārtība” šādus grozījumus:
   1. Izteikt 10.punktu šādā redakcijā:

“10. Budžetā var paredzēt līdzekļus neparedzētiem izdevumiem, kas paredzēti dažādu ārkārtas vai neplānotu izdevumu segšanai, kuru apjoms nedrīkst pārsniegt divus procentus no saimnieciskajā gadā plānotajiem pašvaldības izdevumiem. Līdzekļus neparedzētiem izdevumiem plāno budžeta tāmē “Līdzekļi neparedzētiem izdevumiem - pašvaldību līdzekļi neparedzētiem gadījumiem plānošanas vajadzībām”. Lēmumu par līdzekļu izlietošanu neparedzētiem izdevumiem:

10.1. līdz 10 000 euro (par vienu darījumu) pieņem Domes priekšsēdētājs. , izdodot rīkojumu.;

* 1. virs 10 000 euro (par vienu darījumu) pieņem dome.

Pamatojoties uz pieņemtajiem lēmumiem, izdevumi tiek iekļauti kārtējos attiecīgā gada budžeta grozījumos atbilstoši to ekonomiskajai būtībai. Par izdotajiem rīkojumiem Domes priekšsēdētājs informē domes deputātus kārtējā domes sēdē.”

* 1. Izteikt 15.punktu šādā redakcijā:

“15. Budžeta izpildītāju pienākumus un atbildību nosaka pašvaldība. Budžeta izpildītājs uzrauga, lai visi ieņēmumi, kas ir budžeta izpildītāja pārraudzībā, tiktu saņemti laikā un pilnā apmērā, kā arī nodrošina, lai budžeta izdevumi tiktu veikti saskaņā ar noteiktajiem mērķiem, apstiprinātiem darbības plāniem un spēkā esošajiem normatīvajiem aktiem. Par izdevumiem, kas nav paredzēti apstiprinātajā finansējumā, budžeta izpildītājs iesniedz dienesta ziņojumu domes priekšsēdētājam, kas saskaņā ar šo noteikumu nosacījumiem pieņem lēmumu vai virza domei pieņemt lēmumu par finansējuma piešķiršanu vai budžeta grozījumiem. Izdevumus, kurus budžeta izpildītājs uzņēmies bez domes vai domes priekšsēdētāja apstiprinājuma, uzskatāmi par nelikumīgiem un par budžeta izpildītāja pilnvaru pārsniegšanu.”

* 1. Izteikt 18.punktu šādā redakcijā:

“18. Investīciju programmu kārtējam gadam nodod izskatīšanai Finanšu komitejā – atzinuma saņemšanai iekļaušanai kārtējā gada budžetā.”

* 1. Izteikt 26.5.apakšpunktu šādā redakcijā:

“26.5. Atbilstoši Jelgavas novada pašvaldības nolikumā noteikto iestāžu pakļautībai, budžeta izpildītāju sagatavotos tāmju projektus izvērtē un analizē atbildīgās jomas vadības izveidota darba grupa un/vai Izpilddirektors”;

* 1. Izteikt 26.7.apakšpunktu šādā redakcijā:

“26.7. Datortehnikas atjaunošanas plānu, Iestāžu uzturēšanas ieguldījumu plānu, Darba aizsardzības un ugunsdrošības plānu, Pasākumu plānu, pašvaldības iestāžu un struktūrvienību amatu sarakstu, investīciju programma kārtējam gadam un Investīciju plānu, iesniedz izvērtēšanai Finanšu komitejai - atzinumam, par attiecīgo izdevumu iekļaušanu budžeta tāmju projektos.”

* 1. Izteikt 26.8.apakšpunktu šādā redakcijā:

“26.8. Budžeta ekonomists pārbauda un apkopo budžeta izpildītāju iesniegtos budžeta tāmju projektus un kopā ar iestāžu/struktūrvienību vadītājiem sagatavo budžeta tāmju kopsavilkumus un rīkojumā *Par budžeta projekta sagatavošanu kārtējam gadam* noteiktajā termiņā, iesniedz izvērtēšanai Finanšu komitejai - atzinumam - par budžeta tāmju projektu iekļaušanu pašvaldības budžeta projekta kopsavilkumā. Sagatavotos budžeta tāmju kopsavilkumus Finanšu komitejā prezentē iestāžu/struktūrvienību vadītāji. Pēc Finanšu komitejas atzinuma, vajadzības gadījumā, precizē budžeta tāmju kopsavilkumā iekļauto tāmju projektus un noteiktajā termiņā iesniedz pašvaldības budžeta projekta kopsavilkumu apstiprināšanai Domē.”

* 1. Izteikt 29.5.apakšpunktu šādā redakcijā:

“29.5.budžeta tāmē “Līdzekļi neparedzētiem izdevumiem - pašvaldību līdzekļu neparedzētiem gadījumiem plānošanas vajadzībām” finansējums tiek plānots EKK 2275 kodā, kas tiek izmantots tikai plānošanas vajadzībām. Budžeta izpildes procesā finansējums  tiek novirzīts konkrētu mērķu īstenošanai, pamatojoties uz budžeta izpildītāju iesniegumu par finanšu līdzekļu piešķiršanu. Iesniegumu iesniedz Domes priekšsēdētājam – lēmuma pieņemšanai saskaņā ar 10.punktā noteikto”.

* 1. Izteikt 32.punktu šādā redakcijā:

“32. Budžeta izpildītājs grozījumus ierosina, iesniedzot Domes priekšsēdētājam Dienesta ziņojumu (iesniegumu par papildus finansējumu vai iesniegumu budžeta grozījumiem), norādot grozījumu veikšanas iemeslu (apstākļu izmaiņas, papildus programmu ieviešana, tai skaitā papildus iegādēm vai sākotnēji neplānota pakalpojuma vai aktivitātes īstenošanai vai citi) un pievieno tam paskaidrojošus dokumentus. Lēmumu par budžeta grozījumiem:

32.1. līdz 10 000 euro (par vienu darījumu) pieņem Domes priekšsēdētājs, izdodot rīkojumu.

32.2. virs 10 000 euro (par vienu darījumu) pieņem dome.

Pamatojoties uz pieņemtajiem lēmumiem, izdevumi tiek iekļauti kārtējos attiecīgā gada budžeta grozījumos atbilstoši to ekonomiskajai būtībai. Par izdotajiem rīkojumiem Domes priekšsēdētājs informē domes deputātus kārtējā domes sēdē.”

* 1. Izteikt 34.punktu šādā redakcijā:

“34. Ja konkrētas funkcijas vai uzdevuma izpildei papildus finansējumu nepieciešams piešķirt no budžetā plānotā naudas atlikuma uz gada beigām, atzinumu budžeta grozījumu projekta sagatavošanai sniedz Finanšu komiteja un lēmumu pieņem Dome.”

* 1. Samainīt vietām iekšējo noteikumu 35.un 36.punktus.
  2. Izteikt 35.punktu šādā redakcijā:

“35. Budžeta izpildītāju ierosinātie iekšējie grozījumi tāmes ietvaros (turpmāk – Iekšējie grozījumi) tiek veikti gadījumos, kad:

35.1. nepieciešami budžeta un tāmju grozījumi, kas ***maina apstiprinātā budžeta vai tāmes kopsummu, bet nepalielina vai nesamazina*** pašvaldības budžetā apstiprinātās iestādes, struktūrvienības vai programmas kopsummu (*piemēram nozares ietvaros – izglītības iestāde izglītības iestādei, pulciņš pulciņam, pagasta pārvalde - pagasta pārvaldei, investīciju programmas ietvaros u.tml.*);

* 1. nepieciešami grozījumi ieņēmumu un izdevumu detalizētā klasifikācijā (starp EKK) ja nemainās ***izdevumu mērķis*** (*piemēram sākotnēji plānots uzņēmuma līgums ar fizisku personu, rezultātā pakalpojums, plānots inventārs, bet pēc grāmatvedības uzskaites sistēmas, piemērojams kā pamatlīdzeklis u.tml.*);
  2. pēc budžeta izpildītāja ierosinātiem Iekšējiem tāmes grozījumiem, atbilstoši šo noteikumu 35.1 un 35.2. punktu nosacījumiem, budžeta ekonomists dod atzinumu par grozījumu pamatotību, veic grozījumus budžeta vadības sistēmā „Budžeta vadība” un reģistrē grozījumus DVS un uzdod uzdevumu saskaņot budžeta izpildītāja ierosinātājam.”
  3. Izteikt 36. punktu šādā redakcijā:

“36. Budžeta plānošanas nodaļa sagatavo budžeta grozījumu kopsavilkumus, pamatojoties uz lēmumiem, kas pieņemti, atbilstoši šo noteikumu 10.,29.5.,32.,34. punktu nosacījumiem. Sagatavotos budžeta grozījumus iesniedz Finanšu komitejai atzinuma saņemšanai. Lēmumu par budžeta grozījumiem pieņem Dome.”

* 1. Izteikt 37. punktu šādā redakcijā:

“37. Pēc budžeta grozījumu apstiprināšanas Domē, budžeta ekonomists 20 darba dienu laikā ievieto DVS katras iestādes grozītās budžeta tāmes, kuras tika iekļautas apstiprinātajos budžeta grozījumu kopsavilkumā.”

* 1. Svītrot 42.punktu.
  2. Izteikt 46. punktu šādā redakcijā:

“46. Budžeta ekonomists ne retāk kā reizi mēnesī budžeta izpildītājiem sniedz informāciju par budžeta izpildi pa ekonomiskās klasifikācijas kodiem un funkcionālajām kategorijām. Ne retāk kā reizi ceturksnī, Budžeta plānošanas nodaļa iesniedz Domes priekšsēdētājam un Izpilddirektoram budžeta izpildes izvērtējumu.”

1. Lēmums stājas spēkā ar 2024.gada 1.maiju.
2. Kontroli par lēmuma izpildi uzdot Jelgavas novada pašvaldības izpilddirektoram.

Domes priekšsēdētāja pienākumu izpildītāja I.Vītola

*Sagatavoja D.Špele, 63055399*